**Notat**

**Til: Tromsø Arbeiderparti v/nestledere Tove K. Knutsen og Tone Ingebrigtsen.**

**Fra: Ap v/organisasjonssjef John Erik Pedersen**

**Dato: 27.04.20
Antall sider: 3**

**Vedr. møte med medlemmene tirsdag 28.04.20**

Viser til henvendelser fra kommunepartiets nestledere søndag 26.04 hvor dere ber Ap sentralt om råd i forbindelse med behandling av sak om reguleringsplaner for Arctic Center i Tromsø. Ap sentralt er bedt om å anbefale møteplattform samt si noe om hvilke habilitetsregler som gjelder i Ap og gi råd til behandlingen.

Tromsø Arbeiderparti har representantskap som sitt høyeste organ mellom årsmøter, og i saker hvor kommunepartiet ønsker å invitere medlemmene gjennom partiorganisasjon til å være med å fatte vedtak i en sak, er det representantskapet som er rette forum for det.

I Retningslinjer for Arbeiderpartiets kommunepartier § 4 Medlemsmøtet/ representantskapet kan vi blant annet lese følgende:

 *Medlemsmøter eller representantskapsmøter skal holdes så ofte styret bestemmer det, når kommunestyregruppa ber om det, eller når partiavdelinger som representerer minst 2/5 av medlemmene ber om det.*

I invitasjon bør man gjøre oppmerksom på hvilke habilitetsregler som gjelder og henvise til at det i utgangspunktet er det enkelte medlem selv som må vurdere sin habilitet. Ønsker noen sin habilitet vurdert eller noen ønsker andres habilitet vurdert er det møtet selv som avgjør spørsmålet.

I den videre behandling av saken i kommunestyregruppa gjøres det oppmerksom på Retningslinjer for Ap’s kommunepartier, § 7 Kommunestyregruppa, pkt 5:

*Kommunepartiets leder og inntil to andre styremedlemmer utpekt av*

*partistyret tiltrer kommunestyregruppa med tale-, forslags- og stemmerett.*

*Kommunepartiets leder eller annet styremedlem utpekt av styret tiltrer*

*formannskapsgruppa med fulle rettigheter.*

**Habilitetsregler i Arbeiderpartiet**

Arbeiderpartiets vedtekter, § 13 Alminnelige bestemmelser pkt 19 har følgende ordlyd:

*Den som har personlige eller familiære interesser (økonomiske,*

*forretningsmessige mv.) i en sak som behandles i partiets organer eller i*

*kommunestyregruppe, fylkestingsgruppe, mv. er å anse som inhabile og kan*

*således ikke ta del i behandlingen av saken.*

I Retningslinjer for Arbeiderpartiets kommunepartier
§7 Kommunestyregruppa pkt. 9 heter det:

*Den som er inhabil i en sak som skal behandles i fylkesting eller*

*kommunestyre og/eller har personlige eller familiære interesser (økonomiske,*

*forretningsmessige mv.) i en sak som behandles i partiets organer eller i*

*kommunestyregruppe, fylkestingsgruppe mv. er å anse som inhabile i partiets*

*behandling.*

Hvis man ønsker en mer eksplisitt definisjon av paragrafene gjengitt ovenfor finner men ikke det i Arbeiderpartiets vedtekter og retningslinjer, men det vil være naturlig å gå til Forvaltningsloven og eller Kommuneloven å bruke definisjonene herfra. Forvaltningslovens Kapittel II Om ugildhet, § 6 Habilitetskrav første og andre ledd sier:
 *En offentlig tjenestemann er ugild til å tilrettelegge grunnlaget for en avgjørelse eller til å treffe avgjørelse i en forvaltningssak*

|  |  |
| --- | --- |
| *a)* | *når han selv er part i saken;* |

|  |  |
| --- | --- |
| *b)* | *når han er i slekt eller svogerskap med en part i opp- eller nedstigende linje eller i sidelinje så nær som søsken;* |

|  |  |
| --- | --- |
| *c)* | *når han er eller har vært gift med eller er forlovet med eller er fosterfar, fostermor eller fosterbarn til en part;* |

|  |  |
| --- | --- |
| *d)* | *når han er verge eller fullmektig for en part i saken eller har vært verge eller fullmektig for en part etter at saken begynte;* |

|  |  |
| --- | --- |
| *e)* | *når han leder eller har ledende stilling i, eller er medlem av styret eller bedriftsforsamling for* |

|  |  |
| --- | --- |
| *1.* | *et samvirkeforetak, eller en forening, sparebank eller stiftelse som er part i saken, eller* |

|  |  |
| --- | --- |
| *2.* | *et selskap som er part i saken. Dette gjelder likevel ikke for person som utfører tjeneste eller arbeid for et selskap som er fullt ut offentlig eid og dette selskapet, alene eller sammen med andre tilsvarende selskaper eller det offentlige, fullt ut eier selskapet som er part i saken.* |

*Likeså er han ugild når andre særegne forhold foreligger som er egnet til å svekke tilliten til hans upartiskhet; blant annet skal legges vekt på om avgjørelsen i saken kan innebære særlig fordel, tap eller ulempe for ham selv eller noen som han har nær personlig tilknytning til. Det skal også legges vekt på om ugildhetsinnsigelse er reist av en part.*

Kommunelovens § 11-10.Inhabilitet for folkevalgte*,* første ledd sier:

*Bestemmelsene om inhabilitet i forvaltningsloven kapittel II gjelder ved behandlingen av saker i folkevalgte organer, med de særreglene som følger av denne paragrafen.*

 \*\*\*\*\*\*\*\*\*\*\*